Поздрав, овај датасет има велики проблем са квалитетом. Живим у Суботици, и канте се или не налазе на обележеним местима, или су уцртане на неким сулудим местима: насред Максима Горког, насред Сомборског пута, на зеленој површини иза оградице у парку на Тргу републике (део који није предвиђен да се гази)... У читавим улицама је уцртано углавном само једна канта са једне, и једна са друге стране. Па онда, у Змај Јовиној код аутобуског стајалишта су уцртане 3 канте...

Уколико не може да се драстично поправи квалитет датасета, те исправи положај уцртаних канти, мислим да је најбоље да се обрише цели датасет, па да ручно уносим(о) постојеће канте када и где их угледамо на терену.